ai4bharat/Pralekha huggingface dataset:
आयुष
आयुष के ठोस उपायों और दवाओं से ‘कोविड-19’ का इलाज ढूंढ़ने के प्रयास
(आयुष मंत्रालय ने कोविड-19 से बचाव या रोकथाम और नैदानिक प्रबंधन में आयुष के ठोस उपायों/दवाओं के प्रभावों के आकलन हेतु अल्पकालिक अनुसंधान परियोजनाओं में आवश्यक सहयोग देने के लिए एक उपयुक्त व्यवस्था की घोषणा की है।
कोविड-19 मामलों से निपटने में जुटे अस्पतालों/संस्थानों को इस योजना में भाग लेने के लिए आमंत्रित किया गया है, जो बाह्य  अनुसंधान श्रेणी के अंतर्गत आते हैं। प्रस्ताव ‘सार्स-सीओवी-2’ संक्रमण और कोविड-19 रोग से बचाव या रोकथाम और नैदानिक प्रबंधन में आयुष के ठोस उपायों/दवाओं की भूमिका तथा प्रभावों के आकलन से संबंधित होने चाहिए।
संस्थागत आचार समिति  से मंजूरी प्राप्त अधिकतम छह माह की अवधि वाले परियोजना प्रस्तावों पर 10 लाख रुपये तक की सहायता देने के लिए विचार किया जाएगा, ताकि आयुष चिकित्सकों, तकनीकी श्रमबल की सेवाएं लेने, प्रयोगशाला में जांच और संबंधित आकस्मिक जरूरतों पर आने वाले खर्च को पूरा किया जा सके।
पात्रता मानदंड, आवेदन जमा करने की विधि, आवेदन पत्र सहित विवरण आयुष मंत्रालय की वेबसाइट अर्थात ayush.gov.in पर अपलोड कर दिए गए हैं। वेबपेज का लिंक यह है: https://main.ayush.gov.in/event/mechanism-support-short-term-research-projects-evaluating-impact-ayush-interventions-cum.
आवेदन पत्र केवल ईमेल के माध्यम से ही प्राप्त किए जाएंगे और इसका एड्रेस यह है: emrayushcovid19[at]gmail[dot]com.
आवेदन प्राप्त करने की अंतिम तिथि 1 मई, 2020 है।
कृषि एवं किसान कल्याण मंत्रालय
केन्द्रीय मंत्रिमंडल ने नारियल विकास बोर्ड के अध्यक्ष पद को गैर-कार्यकारी अध्यक्ष बनाने के लिए नारियल विकास बोर्ड अधिनियम, 1979 में संशोधन को मंजूरी दी
केंद्रीय मंत्रिमंडल ने कृषि, सहकारिता तथा किसान कल्याण विभाग के नारियल विकास बोर्ड के अध्यक्ष पद को गैर-कार्यकारी बनाने के प्रस्ताव को अपनी स्वीकृति दे दी है। इससे बड़े पैमाने पर नारियल उत्पादकों को लाभ होगा।
स्वास्थ्य एवं परिवार कल्याण मंत्रालय
ऐतिहासिक उपलब्धि में भारत में एक दिन में अब तक के सबसे अधिक 1.33 करोड़ से अधिक टीके लगाए गए
कोविड-19 टीकाकरण का कुल आंकड़ा 65.41 करोड़ के पार पहुंचा
देश में स्वस्थ होने की दर 97.51 प्रतिशत हुई
पिछले 24 घंटों में 41,965 दैनिक नये संक्रमित रोगी पाये गए
भारत में सक्रिय मामले इस समय 3,78,181 हैं, कुल मामलों के 1.15 प्रतिशत
साप्ताहिक पॉजिटिविटी दर  पिछले 68 दिनों से तीन प्रतिशत से कम
एक ऐतिहासिक उपलब्धि में भारत में कल एक दिन में अब तक के सबसे अधिक 1 करोड़ से अधिक टीके लगाए गए। यह उपलब्धि बीते पांच दिनों में 2 बार प्राप्त की गई। आज सुबह सात बजे तक प्राप्त अस्थायी रिपोर्ट के अनुसार बीते चौबीस घंटे में 1,33,18,718 टीके लगाने के साथ कुल टीकाकरण 65.41 करोड़  के पार पहुंच गया है। टीकाकरण का यह लक्ष्य 69,06,357 सत्रों के माध्यम से प्राप्त किया गया है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
1,03,58,781
|
|
दूसरी खुराक
|
|
83,94,433
|
|
अग्रिम पंक्ति के कर्मी
|
|
पहली खुराक
|
|
1,83,24,133
|
|
दूसरी खुराक
|
|
1,32,40,353
|
|
18-44 वर्ष आयु वर्ग
|
|
पहली खुराक
|
|
25,49,87,186
|
|
दूसरी खुराक
|
|
2,87,15,564
|
|
45-59 वर्ष आयु वर्ग
|
|
पहली खुराक
|
|
13,21,30,747
|
|
दूसरी खुराक
|
|
5,51,36,560
|
|
60 वर्ष से अधिक
|
|
पहली खुराक
|
|
8,75,30,680
|
|
दूसरी खुराक
|
|
4,52,95,071
|
|
कुल
|
|
|
|
65,41,13,508
केन्द्र सरकार देश भर में कोविड-19 टीकाकरण की गति में तेजी लाने तथा इसके दायरे को विस्तारित करने के लिए प्रतिबद्ध है।
पिछले 24 घंटों में 33,964 कोरोना संक्रमित रोगियों के स्वस्थ होने के साथ ही कुल ठीक होने वाले मरीजों  की संख्या बढ़कर 3,19,93,644 हो गई है।
स्वस्थ होने की दर 97.51 प्रतिशत पर पहुंची गई है।
केंद्र और राज्यों तथा केंद्र शासित प्रदेशों के निरंतर एवं सहयोगपूर्ण प्रयासों के परिणामस्वरुप पिछले 65 दिनों से लगातार 50,000 से कम नए दैनिक मामले दर्ज किए जा रहे हैं।
भारत में पिछले 24 घंटों में 41,965 दैनिक नए मामले दर्ज किए गए हैं।
वर्तमान में सक्रिय मामले 3,78,181 हैं। सक्रिय मामले वर्तमान में देश के कुल पॉजिटिव मामलों के 1.15 प्रतिशत हैं।
देश भर में कोविड जांच क्षमता लगातार उल्लेखनीय रूप से बढ़ रही है। देश में पिछले 24 घंटों में 16,06,785 नमूनों की जांच की गई। कुल मिला कर भारत में अब तक 52.31 करोड़ से अधिक  जांच की जा चुकी हैं।
एक तरफ जहां, कोविड जांच क्षमता देश भर बढ़ा दी गई है, वहीं साप्ताहिक पॉजिटिविटी दर वर्तमान में 2.58 प्रतिशत है और यह पिछले 68 दिनों से 3 प्रतिशत से कम बनी हुई है। दैनिक पॉजिटिविटी दर फिलहाल 2.61 प्रतिशत है। दैनिक पॉजिटिविटी दर लगातार 86 दिनों से 5 प्रतिशत से नीचे बनी हुई है।
रक्षा मंत्रालय
सैन्याभ्यास सी-ड्रैगन 23
भारतीय नौसेना का पी-8 विमान 14 मार्च, 2023 को अमेरिका के ग्वाम में पहुंच गया है, जहां वह ‘एक्सरसाइज सी-ड्रैगन 23’ में हिस्सा लेगा। यह अमेरिका की नौसेना द्वारा संचालित तीसरा सैन्याभ्यास है, जिसमें लंबी दूरी वाले एमआर एएसडब्लू विमानों के लिये बहुपक्षीय एएससडब्लू अभ्यास आयोजित किया जाता है।
यह सैन्याभ्यास 15 मार्च से 30 मार्च, 2023 तक चलेगा। इस दौरान सैन्याभ्यास में हिस्सा लेने वाले देश पनडुब्बी-रोधी संयुक्त कार्रवाई का अभ्यास करेंगे। इन सैन्याभ्यासों की सघनता और दायरे को पिछले कई वर्षों के दौरान लगातार बढ़ाया जाता रहा है, ताकि उन्नत एएसडब्लू अभ्यास को शामिल किया जा सके।
अभ्यास के दौरान सी-ड्रैगन 23 की क्षमताओं की परख की जायेगी। इस सिलसिले में वह अन्य विमानों के साथ पानी के भीतर स्थित लक्ष्यों को भेदने का प्रदर्शन करेगा। इसके साथ ही आपस में विशेषज्ञता का आदान-प्रदान भी किया जायेगा। सैन्याभ्यास में पी-8आई भारतीय नौसेना का प्रतिनिधित्व करेगा, जबकि अमेरिकी नौसेना का पी8ए, जापानी समुद्री आत्मरक्षा बल का पी1, कनाडा की शाही वायुसेना की सीपी 140 और कोरिया गणराज्य की नौसेना का पी3सी विमान हिस्सा लेगा।
सैन्याभ्यास का उद्देश्य है मित्र नौसेनाओं के बीच बेहतर समन्वय और तालमेल बैठाना, जो उनके साझा मूल्यों तथा मुक्त व समावेशी हिंद-प्रशांत के लिये संकल्प पर आधारित है।
प्रधानमंत्री कार्यालय
प्रधानमंत्री ने महिला मुक्केबाजी विश्व चैंपियनशिप में स्वर्ण पदक जीतने पर स्वीटी बूरा को बधाई दी
प्रधानमंत्री श्री नरेन्द्र मोदी ने महिला मुक्केबाजी विश्व चैंपियनशिप में स्वर्ण पदक जीतने पर मुक्केबाज स्वीटी बूरा को बधाई दी है।
प्रधानमंत्री ने ट्वीट किया;
"@saweetyboora द्वारा असाधारण प्रदर्शन! महिला मुक्केबाजी विश्व चैंपियनशिप में उनके स्वर्ण पदक जीतने पर मुझे गर्व है। उनकी सफलता उभरते एथलीटों को प्रेरित करेगी।"
आयुष
पारंपरिक चिकित्सा पर ब्रिक्स विशेषज्ञों की बैठक
भारत की ब्रिक्स 2021 की अध्यक्षता के अंतर्गत आयुष मंत्रालय, भारत सरकार ने पारंपरिक चिकित्सा पर ब्रिक्स विशेषज्ञों की वर्चुअल बैठक का आयोजन 25 मार्च 2021 को किया। बैठक में ब्राजील, रूस, चीन और दक्षिण अफ्रीका के पारंपरिक चिकित्सा विशेषज्ञों ने हिस्सा लिया।
विशेषज्ञों को संबोधित करते हुए आयुष मंत्रालय के अतिरिक्त सचिव पी के पाठक, जो बैठक की अध्यक्षता भी कर रहे थे, ने भारत की पारंपरिक चिकित्सा प्रणाली और कोविड-19 पर नियंत्रण करने के लिए आयुष मंत्रालय की पहल की जानकारी दी। आयुष मंत्रालय, अखिल भारतीय आयुर्वेद संस्थान, केंद्रीय आयुर्वेद विज्ञान अनुसंधान परिषद , केंद्रीय होम्योपैथी अनुसंधान परिषद  के प्रतिष्ठित विशेषज्ञों ने एसडीजी 3  हासिल करने के लिए पारंपरिक चिकित्सा को अंत:-ब्रिक्स सहयोग के आर्थिक और वित्तीय स्तंभ के अंतर्गत स्वास्थ्य के ब्रिक्स एजेंडे के हिस्से के रूप में सार्वजनिक स्वास्थ्य प्रणाली के साथ जोड़कर इसकी भूमिका और महत्व को रेखांकित किया ।
बैठक के दौरान ब्रिक्स सहयोग में मजबूती और बढ़ावा देने के लक्ष्य के साथ भारत की पारंपरिक चिकित्सा के क्षेत्र में ब्रिक्स 2021 की प्राथमिकताएं और पेशकश, जिसमें पारंपरिक चिकित्सा में ब्रिक्स सहयोग पर एक एमओयू और पारंपरिक चिकित्सा पर ब्रिक्स फोरम  को पेश किया गया और उन पर चर्चा की गई। भारत के द्वारा तैयार किए गए प्रस्ताव का लक्ष्य पारंपरिक चिकित्सा के क्षेत्र में ब्रिक्स सदस्यों को उनकी राष्ट्रीय क्षमताओं को मजबूत बनाने और पारंपरिक चिकित्सा कार्य योजना को लागू करने में सहयोग करने की है जिसमें खास तौर पर पारंपरिक चिकित्सा के सुरक्षित और प्रभावी इस्तेमाल और इसके राष्ट्रीय स्वास्थ्य प्रणाली के साथ उचित एकीकरण पर जोर दिया गया है। ब्रिक्स एमओयू और पारंपरिक चिकित्सा पर ब्रिक्स फोरम  नीतियों, दृष्टिकोण, रणनीति, संस्थागत और नियामक तंत्र में ब्रिक्स सहयोग को प्रोत्साहन और एक दूसरे के साथ जानकारी बांटने के जरिए समग्र स्वास्थ्य सेवा के लिए पारंपरिक चिकित्सा पर ब्रिक्स सहयोग को बढ़ावा देने में मदद करेगा।
ब्रिक्स विशेषज्ञों ने ब्रिक्स के अध्यक्ष के रूप में 2021 में भारत के द्वारा तय किए गए पारंपरिक चिकित्सा से जुड़े कार्यों और ठोस कार्ययोजना की सराहना की और अपना समर्थन दिया।
एमजी/एएम/एसएस/डीवी
(Visitor Counter : 111
विज्ञान एवं प्रौद्योगिकी मंत्रालय
सीखने और स्मृति से जुड़े तंत्र को समझने के लिए भारतीय वैज्ञानिकों ने नया उपकरण बनाया
भारतीय वैज्ञानिकों ने हाल ही में चूहे के मस्तिष्क से तंत्रिका संकेत प्राप्त करके मस्तिष्क में दीर्घकालिक स्मृति समेकन की प्रक्रिया को समझने के लिए अपनी तरह का पहला उपकरण विकसित किया है।
सीखना और स्मृति, मस्तिष्क की मौलिक प्रक्रियाएं हैं और तंत्रिका विज्ञान के क्षेत्र में सबसे गहन अध्ययन किए गए विषयों में से एक हैं। सीखना नए डेटा और मेमोरी अर्थात स्मृति का अधिग्रहण करने से जुड़ा होता है। अधिग्रहीत डेटा की धारणा शक्ति से दीर्घकालिक स्मृति  बनती है।
व्यावहारिक टैगिंग मॉडल का उपयोग करने वाला नया उपकरण व्यवहार विश्लेषण के माध्यम से एलटीएम समेकन अध्ययन का एक नया उपकरण है। इसी तरह, बायो-सिग्नल का उपयोग अब इन विवो इलेक्ट्रोफिजियोलॉजी नामक एक तकनीक द्वारा स्मृति समेकन की गुप्त विशेषताओं का पता लगाने के लिए किया जा रहा है, जिसका उपयोग प्रायोगिक शर्तों के तहत चूहे के मस्तिष्क से तंत्रिका संकेतों को प्राप्त करके किया जा सकता है।
यह भारत में अपनी तरह का पहला उपकरण है, जिसे प्रो. सुहेल परवेज और उनके दल द्वारा विष विज्ञान विभाग, स्कूल ऑफ केमिकल एंड लाइफ साइंसेज, जामिया हमदर्द , नई दिल्ली में विकसित किया गया है, जिन्होंने मस्तिष्क में एलटीएम समेकन की प्रक्रिया को समझने के लिए व्यवहार टैगिंग मॉडल बनाया है। यह शोध हाल ही में ’थेरानोस्टिक्स’ और ’एजिंग रिसर्च रिव्यूज’ जर्नल में प्रकाशित हुआ है।
शोधकर्ताओं ने व्यवहारिक टैगिंग मॉडल को विकसित करने के लिए बायो-सिग्नल प्राप्त करने के लिए ’विश्वविद्यालय अनुसंधान और वैज्ञानिक उत्कृष्टता संवर्धन ’ कार्यक्रम के तहत विज्ञान और प्रौद्योगिकी विभाग , भारत सरकार के सहयोग से विष विज्ञान विभाग में स्थापित इन विवो इलेक्ट्रोफिजियोलॉजी सुविधा का उपयोग किया।
प्रो. सुहेल ने बताया ''यह सुविधा चूहों के लिए कई न्यूरोबिहेवियरल एपरेटस यानी तंत्रिका व्यवहार संबंधी उपकरण से सुसज्जित है, जोकि किसी भी-मेज  सॉफ्टवेयर का उपयोग करके विश्लेषण किए गए मापदंडों का आकलन करने के लिए है। इसके अलावा, यह शोध पागलपन, अल्जाइमर रोग, पार्किंसंस रोग व स्मृति क्षति जैसे रोग की वजह न्यूरोडीजेनेरेटिव विकार पर शोध और इस तरह के रोगग्रस्त स्थिति में स्मृति समेकन मार्ग और स्मृति हानि तंत्र के बीच एक सीधा लिंक खोजने के कार्य के निष्कर्षों का उपयोग कर सकता है।’’
मस्तिष्क के कार्य के व्यवहारगत पहलुओं की गहरी समझ के लिए, प्रो. परवेज और उनके दल ने विवो इलेक्ट्रोफिजियोलॉजी तकनीक बनाया है। टीम विवो इलेक्ट्रोफिजियोलॉजी के संयोजन में व्यवहार टैगिंग घटना का उपयोग करके स्मृति निर्माण और स्मृति में कमी तंत्र के बीच की जानकारी पूरी करने के लिए लगातार प्रयासरत है।
चित्र: विवो इलेक्ट्रोफिजियोलॉजी में 16-चैनल इलेक्ट्रोड का प्लेसमेंट और एक साथ 16 चैनल इलेक्ट्रोड से सिंगल-न्यूरॉन एक्शन पोटेंशिअल स्पाइक और न्यूरल सिग्नल का अधिग्रहण।
चित्र: डीएसटी-पर्स समर्थित न्यूरोबिहेवियर एंड विवो इलेक्ट्रोफिजियोलोजी फेसिलिटी, विष विज्ञान विभाग, स्कूल ऑफ केमिकल एंड लाइफ साइंस, जामिया हमदर्द, नई दिल्ली में प्रो. सुहेल परवेज अपनी टीम के साथ। टीम के सदस्य : डॉ पूजा कौशिक, मुबाशिर अली, मेधा कौशिक, प्रो सुहेल परवेज, नेहा और पिंकी।
प्रकाशन विवरण:
1. doi: 10.7150/thno.64806. .
2. doi:https://doi.org/10.1016/j.arr.2022.101577 .
3. Vishnoi S, Raisuddin S, Parvez S, . Behavioral Tagging: Role of Neurotransmitter Receptor Systems in Novel Object Recognition Long-Term Memory. ACS Omega. 
अधिक जानकारी के लिए प्रो. सुहेल परवेज से  पर संपर्क किया जा सकता है।
उपभोक्ता कार्य, खाद्य एवं सार्वजनिक वितरण मंत्रालय
देश भर में 15 जनवरी, 2020 से सोने के आभूषणों और कलाकृतियों की हॉलमार्किंग अनिवार्य होगी
कार्यान्वयन के लिए एक साल का समय दिया जाएगा : श्री पासवान
केंद्रीय उपभोक्ता कार्य, खाद्य और सार्वजनिक वितरण मंत्री श्री राम विलास पासवान ने आज घोषणा की कि 15 जनवरी, 2020 से देश भर में सोने की हॉलमार्किंग अनिवार्य कर दी जाएगी। घोषणा के बाद मीडिया को संबोधित करते हुए श्री पासवान ने कहा कि भारत में सोने के आभूषणों और कलाकृतियों की हॉलमार्किंग अनिवार्य की जा रही है। इसके लिए उपभोक्ता कार्य विभाग द्वारा एक अधिसूचना जारी की जाएगी और कार्यान्वयन के लिए एक वर्ष का समय दिया जाएगा, ताकि निजी उद्यमियों द्वारा सोने के आभूषणों और कलाकृतियों की मांग वाले स्थानों पर नए परख और हॉलमार्किंग केंद्र स्थापित किए जाएं; जौहरियों के पंजीकरण की प्रक्रिया पूरी हो और आभूषणों के खुदरा विक्रेताओं को अपना मौजूदा स्टॉक क्लीयर करने के लिए एक साल का समय दिया गया है। श्री पासवान ने कहा कि हॉलमार्किंग से गांवों और छोटे शहरों में उन गरीबों को लाभ होगा जो सोना खरीदते समय उसकी शुद्धता का पता नहीं लगा पाते हैं।
भारतीय मानक ब्यूरो  अधिनियम 2016 में केंद्र सरकार द्वारा स्वर्ण आभूषण और कलाकृतियों की हॉलमार्किंग अनिवार्य करने के लिए धारा 14 और धारा 16 के तहत प्रावधानों को सक्षम किया गया है। इससे सोने के आभूषणों और कलाकृतियों की बिक्री करने वाले सभी जौहरियों के लिए बीआईएस के साथ पंजीकृत होना और केवल हॉलमार्क वाले आभूषणों और कलाकृतियों को बेचना अनिवार्य हो जाएगा। सोने के आभूषणों और कलाकृतियों की अनिवार्य हॉलमार्किंग के लिए गुणवत्ता नियंत्रण आदेश का प्रारूप 10 अक्टूबर 2019 को टिप्पणियों के लिए 60 दिनों की अवधि के लिए डब्ल्यूटीओ की वेबसाइट पर पोस्ट किया गया।
बीआईएस अधिनियम 2016 को 12 अक्टूबर 2017 से तत्काल प्रभाव से लागू किया गया और बीआईएस हॉलमार्किंग विनियम 2018 को अधिसूचित किए गए और 14-8-2018 से प्रभावी किए गए। बीआईएस अप्रैल 2000 से सोने के गहनों के लिए एक हॉलमार्किंग योजना चला रहा है। 31 अक्टूबर 2019 तक देश भर के 234 जिलों में 877 परख और हॉलमार्किंग केंद्र हैं और अब तक 26,019 जौहरियों ने बीआईएस पंजीकरण कराया है।
.
उप राष्ट्रपति सचिवालय
"गुणवत्ता, मात्रा और निरंतरता" जल जीवन मिशन  की सफलता के मूल सिद्धांत हैं – उपराष्ट्रपति
उपराष्ट्रपति ने मीडिया और जनप्रतिनिधियों से जागरूकता बढ़ा कर और लोगों की भागीदारी सुनिश्चित कर जेजेएम की सफलता के लिए काम करने का आग्रह किया
उपराष्ट्रपति श्री जगदीप धनखड़ ने जल जीवन सर्वेक्षण  टूलकिट - 2023 और जेजेएस-2023 डैशबोर्ड लॉन्च किया
उपराष्ट्रपति श्री जगदीप धनखड़ ने आज "गुणवत्ता, मात्रा और निरंतरता" को जल जीवन मिशन की सफलता के मूल सिद्धांतों के रूप में वर्णित किया और इस जन केंद्रित कार्यक्रम के कार्यान्वयन में एक मजबूत और विश्वसनीय जवाबदेही तंत्र सुनिश्चित करने का आह्वान किया।
आज उप-राष्ट्रपति निवास में जल जीवन सर्वेक्षण  टूलकिट - 2023 और जेजेएस -2023 डैशबोर्ड को लॉन्च करने के बाद बोलते हुए, उन्होंने आशा व्यक्त की कि जल शक्ति मंत्रालय की ये पहल योजना में पारदर्शिता और जवाबदेही सुनिश्चित करने के लिए एक महत्वपूर्ण माध्यम साबित होगी।
जल शक्ति मंत्रालय द्वारा टूलकिट का विकास राज्यों/केंद्र शासित प्रदेशों को मूल्यांकन मानदंडों को समझने में मदद करने के लिए किया गया है और सर्वेक्षण का सबसे महत्वपूर्ण उद्देश्य राज्यों/जिला स्तर के पदाधिकारियों को बेहतर प्रदर्शन के लिए प्रेरित करने और ग्रामीण घरों में जल सेवा वितरण में सुधार करने के लिए प्रोत्साहित करना है।
इस अवसर पर उपराष्ट्रपति ने पिछले तीन वर्षों में जल जीवन मिशन द्वारा की गई प्रगति की सराहना की और विश्वास व्यक्त किया कि प्रत्येक ग्रामीण परिवार के पास जल्द ही पानी के लिए नल का कनेक्शन होगा। सभी के विकास में शुद्ध पेयजल और स्वच्छता तक पहुंच को महत्वपूर्ण बताते हुए, श्री धनखड़ ने कहा कि स्वच्छ भारत मिशन और जल जीवन मिशन जैसे कार्यक्रम 'अंत्योदय' यानी अंतिम व्यक्ति के उत्थान के गांधीवादी सपनों को पूरा कर रहे हैं।
अपने मौलिक कर्तव्यों पर ध्यान केंद्रित करने की आवश्यकता पर बल देते हुए, श्री धनखड़ ने स्थानीय, क्षेत्रीय और राष्ट्रीय स्तर पर सभी जन प्रतिनिधियों को सामुदायिक भागीदारी के माध्यम से और योजना पर रचनात्मक प्रतिक्रिया प्रदान करके इस कार्यक्रम की सफलता सुनिश्चित करने के लिए कहा।
उपराष्ट्रपति ने मीडिया से बेहतर प्रदर्शन करने वाले जिलों, गैर-सरकारी संगठनों और अधिकारियों की उपलब्धियों को सामने ला कर ऐसे जन केंद्रित कार्यक्रमों पर अधिक ध्यान केंद्रित करने का भी आग्रह किया। उन्होंने कहा, "इस तरह के कार्यक्रम सभी हितधारकों को काफी दूर तक जाने के लिए प्रेरित करेंगे।"
केन्द्रीय जल शक्ति मंत्री श्री गजेन्द्र सिंह शेखावत , उपराष्ट्रपति के सचिव श्री सुनील कुमार गुप्ता, श्रीमती विनी महाजन सचिव, डीडीडब्ल्यूएस, श्री विकास शील अतिरिक्त सचिव और मिशन निदेशक , डीडीडब्ल्यूएस, श्री मनोज कुमार साहू, संयुक्त सचिव, श्री प्रदीप सिंह, निदेशक, जल जीवन मिशन और अन्य ने कार्यक्रम में हिस्सा लिया।.
कृषि एवं किसान कल्याण मंत्रालय
खरीफ फसलों के अंतर्गत क्षेत्र कवरेज में प्रगति
कृषि एवं किसान कल्याण विभाग ने 30 जून 2023 तक खरीफ फसलों के अंतर्गत आने वाले क्षेत्र कवरेज में प्रगति जारी की है।
|
|
|
|
|
|
क्षेत्र:लाख हेक्टेयर में
|
|
|
|
क्रम संख्या
|
|
फसलें
|
|
बुआई वाला क्षेत्र
|
|
वर्तमान वर्ष 2023
|
|
पिछले वर्ष 2022
|
|
1
|
|
चावल
|
|
26.55
|
|
36.05
|
|
2
|
|
दालें
|
|
18.15
|
|
18.51
|
|
ए
|
|
अरहर
|
|
1.11
|
|
5.4
|
|
बी
|
|
उड़द की फलियाँ
|
|
1.72
|
|
1.61
|
|
सी
|
|
मूंग की फली
|
|
11.23
|
|
8.73
|
|
डी
|
|
कुल्थी
|
|
0.09
|
|
0.09
|
|
ई
|
|
अन्य दालें
|
|
4
|
|
2.67
|
|
3
|
|
श्री अन्न-और-मोटा अनाज
|
|
36.23
|
|
22.41
|
|
ए
|
|
ज्वार
|
|
0.98
|
|
0.94
|
|
बी
|
|
बाजरा
|
|
25.67
|
|
9.25
|
|
सी
|
|
रागी
|
|
0.88
|
|
0.9
|
|
डी
|
|
छोटे अनाज
|
|
0.61
|
|
0.63
|
|
ई
|
|
मक्का
|
|
8.1
|
|
10.7
|
|
4
|
|
तिलहन
|
|
21.55
|
|
18.81
|
|
ए
|
|
मूंगफली
|
|
15.77
|
|
11.74
|
|
बी
|
|
सोयाबीन
|
|
4.61
|
|
5.57
|
|
सी
|
|
सूरजमुखी
|
|
0.26
|
|
0.76
|
|
डी
|
|
तिल
|
|
0.8
|
|
0.69
|
|
ई
|
|
नाइजर
|
|
0
|
|
0
|
|
एफ
|
|
अरंडी
|
|
0.07
|
|
0.03
|
|
जी
|
|
अन्य तिलहन
|
|
0.03
|
|
0.03
|
|
5
|
|
गन्ना
|
|
54.4
|
|
52.92
|
|
6
|
|
जूट एवं मेस्टा
|
|
5.81
|
|
6.59
|
|
7
|
|
कपास
|
|
40.49
|
|
47.04
|
|
कुल
|
|
203.18
|
|
202.33
|
||
||
||
||
||
|
प्रधानमंत्री कार्यालय
प्रधानमंत्री ने फ्रांस के अंतरिक्ष यात्री, पायलट और अभिनेता थॉमस पेस्केट के साथ भेंट की
प्रधानमंत्री श्री नरेन्द्र मोदी ने 14 जुलाई 2023 को पेरिस में फ्रांस के एयरोस्पेस इंजीनियर, पायलट, यूरोपीय अंतरिक्ष एजेंसी के अंतरिक्ष यात्री और अभिनेता श्री थॉमस पेस्केट से मुलाकात की।
प्रधानमंत्री ने श्री पेस्केट के साथ अंतरिक्ष क्षेत्र में भारत की उल्लेखनीय प्रगति के बारे में जानकारी साझा की। उन्होंने विशेष रूप से स्टार्टअप को बढ़ावा देने और निजी क्षेत्र की अधिक भागीदारी को प्रोत्साहित करने में इसके उपयोग के बारे में चर्चा की। प्रधानमंत्री ने युवाओं को प्रेरित करने के साथ-साथ अंतरिक्ष क्षेत्र में सहयोग का पता लगाने के लिए श्री पेस्केट को भारत आने के लिए निमंत्रण दिया।
श्री पेस्केट ने प्रधानमंत्री के साथ एक अंतरिक्ष यात्री के रूप में अपने अनुभव साझा किए और भविष्य के अंतरिक्ष कार्यक्रमों तथा प्रौद्योगिकियों की संभावित रूपरेखा पर चर्चा भी की।
शिक्षा मंत्रालय
केंद्रीय मानव संसाधन विकास मंत्री श्री रमेश पोखरियाल ‘निशंक’ ने दिल्ली विश्वविद्यालय के 96वें वार्षिक दीक्षांत समारोह को संबोधित किया
592 डॉक्टरेट डिग्री, 86 डी.एम./एम.सीएच. डिग्री और 305 से अधिक पदक/पुरस्कार छात्रों को प्रदान किए गए
केंद्रीय मानव संसाधन विकास मंत्री श्री रमेश पोखरियाल ‘निशंक’ ने आज नई दिल्ली में दिल्ली विश्वविद्यालय के 96वें वार्षिक दीक्षांत समारोह को संबोधित किया। इस अवसर पर विश्वविद्यालय अनुदान आयोग के अध्यक्ष प्रो. डी.पी. सिंह और दिल्ली विश्वविद्यालय के कुलपति प्रो. योगेश कुमार त्यागी भी उपस्थित थे।
इस वार्षिक दीक्षांत समारोह में डॉक्टरेट की 592 डिग्री, डी.एम./एम.सीएच. की 86 डिग्री और 305 से अधिक पदक/पुरस्कार छात्रों को प्रदान किए गए। दीक्षांत समारोह में दो शैक्षणिक वर्ष 2017-18 और 2018-19 के लिए भी डिग्री प्रदान की गई।
इस अवसर पर श्री रमेश पोखरियाल “निशंक” ने छात्रों के उत्कृष्ट प्रदर्शन और इस संस्थान को उच्च स्तर तक ले जाने में लगे सभी लोगों के प्रयासों की सराहना की। श्री निशंक ने छात्रों को अपने लक्ष्यों को प्राप्त करने के प्रति ईमानदार, निडर और निर्भीक होने के लिए प्रोत्साहित किया। उन्होंने छात्रों को नए स्तर की ऊर्जा, नवीन उत्साह और सही दिशा अपनाने के लिए उत्साहित किया। उन्होंने विश्वविद्यालय को उनकी उपलब्धियों के लिए भी बधाई दी और 2022 में इसकी स्थापना के 100 वर्ष पूरा होने पर और प्रतिष्ठा अर्जित करने की कामना की।
दिल्ली विश्वविद्यालय के कुलपति प्रो. योगेश कुमार त्यागी ने सभी पुरस्कार विजेताओं को बधाई दी और कहा कि 1922 में इसकी स्थापना के बाद से दिल्ली विश्वविद्यालय लगातार प्रगति का प्रदर्शन कर रहा है। इस विश्वविद्यालय की 750 छात्रों से शुरूआत हुई थी, जिसमें अभी 7 लाख छात्र हैं। उन्होंने कहा कि दिल्ली विश्वविद्यालय के पूर्व छात्रों का परिवार न विशाल हैं, बल्कि विलक्षण और विस्मयकारी भी हैं। प्रो.त्यागी ने बताया कि भारत के प्रधानमंत्री और भारत के मुख्य न्यायाधीश दोनों दिल्ली विश्वविद्यालय के पूर्व छात्र रहे हैं। दिल्ली विश्वविद्यालय 96.6 प्रतिशत अंक के साथ पूर्व छात्र शक्ति की कसौटी पर विश्व क्यूएस रैंकिंग में पहला स्थान रखता है। उन्होंने कहा कि हमें अपने परिवार पर गर्व है और हम उन्हें शुभकामनाएं देते हैं।
यूजीसी के अध्यक्ष प्रो. डीपी सिंह ने छात्रों को समाज के सर्वांगीण विकास के लिए शिक्षा के मूल्यों और इसके फायदों के बारे में बताया। विश्वविद्यालय के दो प्रख्यात पूर्व छात्र प्रो. महेश वर्मा  और श्री रजत शर्मा  को श्री निशंक और कुलपति ने सम्मानित किया।
आरकेमीणा/आरएनएम/एएम/एके/एसके–4015
(Visitor Counter : 190
कृषि एवं किसान कल्याण मंत्रालय
राज्यों के कृषि वबागवानी मंत्रियों का दो दिन का राष्ट्रीय सम्मेलन बेंगलुरू में संपन्न
प्राकृतिक खेती, डिजिटल कृषि, फसल बीमा, एफपीओ, एग्री इंफ्रा फंड जैसे क्षेत्रों में सहमति
किसानों की आय बढ़ाने के लिए फसल विविधीकरण पर ध्यान केंद्रित करने की जरूरत- श्री तोमर
केंद्रीय कृषि एवं किसान कल्याण मंत्रालय द्वारा कर्नाटक सरकार के समन्वय से बेंगलुरू में आयोजित राज्यों के कृषि एवं बागवानी मंत्रियों का दो दिवसीय राष्ट्रीय सम्मेलन आज सफलतापूर्वक संपन्न हुआ। सम्मेलन के दौरान विभिन्न सत्रों में व्यापक विचार-विमर्श के आधार पर राज्यों ने प्राकृतिक खेती, डिजिटल कृषि, फसल बीमा, कृषक उत्पादक संगठन  को बढ़ावा देने, कृषि अवसंरचना कोष  जैसे क्षेत्रों में अपना योगदान बढ़ाने पर सहमति व्यक्त की ताकि केंद्र सरकार के सतत कृषि विकास के प्रयासों को पूरा किया जा सके, जो प्रधानमंत्री श्री नरेंद्र मोदी द्वारा बताए गए "आत्मनिर्भर भारत" के लक्ष्य को प्राप्त करने के दिशा में ठोस कदम होगा।
इस अवसर पर आज मीडिया से चर्चा में केंद्रीय कृषि एवं किसान कल्याण मंत्री श्री नरेंद्र सिंह तोमर ने कहा कि कृषि क्षेत्र में जबरदस्त संभावनाएं हैं। इस क्षेत्र में उभरती चुनौतियों का समाधान करने और छोटे किसानों के कल्याण की दिशा में काम करने के लिए नवाचारों व तकनीकी प्रगति पर ध्यान केंद्रित करने की आवश्यकता है। उन्होंने कहा कि अन्य क्षेत्रों की तुलना में कृषि क्षेत्र ने कोविड महामारी के दौरान भी सकारात्मक प्रदर्शन किया और इस दौरान केंद्र सरकार के विशिष्ट हस्तक्षेपों के कारण कृषि कार्यों में निर्बाध छूट दी गई, जिससे कृषि कार्य अच्छे से हुए, वहीं किसान रेल चलाने जैसे उपक्रमों से कृषि क्षेत्र व किसानों को काफी लाभ हुआ। श्री तोमर ने इस बात पर जोर दिया कि हमें अपना ध्यान राज्य सरकारों के समन्वय से भारत सरकार की नीतियों व कार्यक्रमों के बेहतर क्रियान्वयन की ओर केंद्रित करने की आवश्यकता है। इसमें डिजिटल कृषि मिशन का प्रभावी कार्यान्वयन, एफपीओ को बढ़ावा देना, ई-नाम के माध्यम से कृषि उपज के बेहतर व्यापार तंत्र का विकास, पीएम किसान सम्मान निधि व कृषि अवसंरचना कोष का सर्वोत्तम उपयोग करके ग्रामीण क्षेत्रों में बुनियादी ढांचे का विकास शामिल है। उन्होंने कहा कि राज्यों को किसानों की आय बढ़ाने के लिए उच्च मूल्य वाली फसलों की मांग को ध्यान में रखते हुए फसल विविधीकरण की ओर ध्यान केंद्रित करने की जरूरत है। इस अवसर पर केंद्रीय कृषि एवं किसान कल्याण राज्य मंत्री सुश्री शोभा करंदलाजे व कर्नाटक के कृषि मंत्री श्री बी.सी. पाटिल मौजूद थे।
दो दिन के सम्मेलन के दौरान राज्यों के साथ देश में कृषि के समग्र विकास के लिए महत्वपूर्ण विषयों पर मंथन हुआ। राज्यों के कृषि और बागवानी मंत्रियों तथा वरिष्ठ कृषि अधिकारियों के साथ हुए विचार-विमर्श से केंद्र सरकार को कृषक समुदाय के हित में सभी योजनाओं के प्रभावी कार्यान्वयन के लिए एक रोडमैप व सुचारू कार्ययोजना विकसित करने में सुविधा होगी। सम्मेलन में अगले वर्ष-2023 में मनाए जाने वाले अंतरराष्ट्रीय पोषक-अनाज वर्ष के संबंध में भी चर्चा की गई। पोषक-अनाजों के महत्व को ध्यान में रखते हुए राज्यों ने इनका उत्पादन व क्षेत्र बढ़ाने पर सहमति जताई, साथ ही पोषक-अनाज के प्रसंस्करण, मूल्यवर्धन और विपणन को भी हरसंभव कदम उठाकर केंद्र सरकार के साथ मिलकर बढ़ावा दिया जाएगा।
प्रधानमंत्री कार्यालय
'रिफॉर्म, परफॉर्म और ट्रांसफॉर्म' के सिद्धांत से ईज ऑफ डूइंग बिजनेस में कई फायदे मिल रहे हैं: प्रधानमंत्री
प्रधानमंत्री श्री नरेन्द्र मोदी ने कहा है कि सुधार, निष्पादन और परिवर्तन 'रिफॉर्म, परफॉर्म और ट्रांसफॉर्म'  के सिद्धांत से ईज ऑफ डूइंग बिजनेस में कई फायदे मिल रहे हैं। श्री मोदी ने कहा कि ये लाभ विशेष रूप से भारत के युवाओं को लाभ प्रदान कर रहे हैं और धन सृजनकर्ता बनने की उनकी आकांक्षाओं को पंख दे रहे हैं।
MyGov द्वारा एक थ्रेड ट्वीट के उत्तर में, प्रधानमंत्री ने ट्वीट किया है ;
"'रिफॉर्म, परफॉर्म एंड ट्रांसफॉर्म' के सिद्धांत से संचालित, 'ईज ऑफ डूइंग बिजनेस' में कई लाभ हुए हैं। ये लाभ विशेष रूप से भारत के युवाओं को लाभान्वित करते हैं और धन सृजनकर्ता बनने की उनकी आकांक्षाओं को पंख देते हैं। #8YearsOfEODB